cyanic-selkie/wikianc huggingface dataset:
Əvçədulan
Əvçədulan — Azərbaycan Respublikasının Yardımlı rayonunun inzibati ərazi vahidində kənd. Azərbaycan Respublikası Milli Məclisinin 5 oktyabr 2001-ci il tarixli, 191-IIQ saylı Qərarı ilə Yardımlı rayonunun Əvçədulan kəndi Horavar kənd inzibati ərazi dairəsi tərkibindən ayrılaraq, Vərov kəndi mərkəz olmaqla Vərov kənd inzibati ərazi dairəsi yaradılmışdır.
Toponimikası
Oykonim monqol işğalları dövründə (XIII əsr) Azərbaycana köçürülmüş türkdilli dolon tayfasının adı ilə bağlıdır. Oykonimin birinci komponenti əvçə Lənkəran zonasında "ailə, qohum, nəsil" mənasında işlənən əvləd sözündəndir. Beləliklə, Əvcədulan "dolonlar, dolon nəsli" deməkdir.
Coğrafiyası və iqlimi
Kənd Peştəsər silsiləsinin ətəyində yerləşir.
Namazu
thumb|250px|Kaşima bir namazunu kontrol edir thumb|250px|Xilaskar Namazu
Namazu — Yaponiya mifologiyasında Namazu (鯰) və ya Ōnamazu (大鯰) zəlzələlərə səbəb olan nəhəng pişik balığıdır. O, Yaponiya adaları altında palçıqda yaşayır və bir daş ilə yayın balığı məhdudlaşdıran tanrı Kaşima tərəfindən mühafizə olunur. Kaşima onun qarovulunun düşməsinə icazə verən zaman, Namazu mübarizə edir və şiddətli zəlzələyə səbəb olur.
Enqus Diton
Enqus Diton — Böyük Britaniya-ABŞ iqtisadçısı. 2015-ci ildə "İstehlak analizi, kasıblıq və iqtisadi rifah" mövzusundakı tədqiqatları səbəbindən İqtisadiyyat üzrə Nobel mükafatına layiq görülmüşdür.
Həyatı
1945-ci ildə Şotlandiyanın Edinburq şəhərində dünyaya göz açan Enqus Diton Kembric Universitetindən məzun olmuş və 1975-ci ildə "İstehlakçı tələbi modelləri və bu modellərin İngiltərəyə tətbiqi" mövzusunda doktorluq dissertasiyası müdafiə etmişdir.
Enqus Ditonun 1980-ci ildə nəşr etdiyi "İdeal tələb sistemi" (AIDS) onun dünya miqyasında tanınmasını təmin etmişdir.
Ekonometriya Cəmiyyəti tərəfindən 1978-ci ildə “Frisch” medalına layiq görülən Enqus Ditonun 2007-ci ildən Amerika İqtisadiyyat Assosiasiyasının sədridir. O, “Böyük qaçış: sağlamlıq, zənginlik və bərabərsizliyin kökləri” adlı məşhur kitabını 2013-cü ildə nəşr etdirmişdir.
Diton iqtisadiyyat üzrə elmi-populyar kitabların müəllifi, həmçinin başqa dövlətlərə iqtisadi yardım göstərməyin əleyhdarı kimi də tanınır. Alim dəfələrlə bəyan etmişdir ki, itisadi firavanlıq əldə etmək üçün dövlətin iş qabiliyyətini yüksəltmək lazımdır, iqtisadi yardımla bunu başa gətirmək mümkün deyildir.
Dağıstan kəklikotu
Ümumi yayılması
Qafqaz.
Azərbaycanda yayılması
Şamaxı rayonunda (Kızıldərə, Astarxan kəndi yaxınlığında) rast gəlinir.
Statusu
Azərbaycanın nadir bitkisidir.VU C2a(i).
Bitdiyi yer
Yamaclarda, günəş düşən açıq sahələrdə bitir.
Təbii ehtiyyatı
Azərbaycanda arealı dardır.
Bioloji xüsusiyyətləri
Çoxsaylı, meyvəsiz, sürünən zoğları olan yarım¬kol-cuqdur. Çiçəkli zoğları düz dayanan, hündürlüyü 7-15 sm, sıx, qısa tücüklüdür. Yarpaqları uzunsovlansetvari və ya əks-yumurtavari, uzun¬luğu 6–10 mm, eni 2–3 mm, çox cod, çılpaq, az bilinən nöqtəli vəzicikli, kənarları tükcüklüdür; yan damarcıqları alt tərəfində üstə çıxandır. Çiçək qrupu başcıqlı, möhkəmdir. Kasacığın uzunluğu 4–5 mm, sıx və qısa tükcüklüdür; yuxarı dişcikləri üçkünc, kənarları tükcüklüdür. Çiçək tacının uzunluğu 7 mm, parlaq çəhrayıdır. İyun-iyul aylarında çiçəkləyir, avqust ayında isə meyvə verir.
Çoxalması
Təbiətdə əsasən toxum vasitəsi ilə çoxalır.
Təbii ehtiyatının dəyişilməsi səbəbləri
Başlıca olaraq insan fəaliy¬yətidir.
Becərilməsi
Becərilməsi haqda məlumat yoxdur.
Qəbul edilmiş qoruma tədbirləri
Qəbul edilmiş mühafizə tədbiri yoxdur.
Zəruri qoruma tədbirləri
Azərbaycanın “Qırmızı Kitabı”na daxil edilməsi tövsiyə edilir.
Məlumat mənbələri
http://dendrologiya.az/?page_id=112
Tüklüayaq sar
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Bədənlərinin uzunluğu 51-61 sm, kütləsi 800—1300 q. olur. Adi sara oxşayır, lakin bədəninin aşağı hissəsi parlaqdır.
Bulbophyllum papuliferum
(Bulbophyllum papuliferum) — fəsiləsinin  cinsinə aid bitki növü.
Lamium purpureum
(Lamium purpureum) —  fəsiləsinin  cinsinə aid bitki növü.
Çin-Hindistan sərhəd müharibəsi (1962)
Çin-Hindistan sərhəd müharibəsi — Çin Xalq Respublikası ilə Hindistan arasında 1962-ci ilin payızında yüksək dağlıq ərazidə yerləşən sərhəd zonasında baş vermiş sərhəd müharibəsi.
Səbəbləri
Keçmiş Britaniya Hindistanı ilə Tibet arasında sərhəd xətlərinin müəyyənləşdirilməsi sahəsində mübahisəli ərazilər qalmaqda idi. Bu ərazilərdən biri Kəşmirin şimal-şərq hissəsində yerləşən, Aksay-Çin adı ilə tanınan 518 km²-lik bir ərazi idi .. İkinci mübahisəli rayon isə müasir Arunaçal-Pradeş ştatının şimalında yerləşən 700 km uzunluğuna malik sərhəd xətti boyunca uzanan 82,88 min km²-lik ərazi idi.
Çinlə Hindistan arasında mühasibətlərin kəskinləşməsinin əsas səbəblərindən biri də daxili vəziyyətin gərginləşdiyi Tibetlə münasibətləri yaxşılaşdırmaq məqsədilə Çin tərəfindən Aksay-Çin vasitəsilə aparılan yol tikintisinin Hindistan tərəfindən aşkar edilməsi olmuşdur. 1960-cı ildə Çin Xalq Respublikası Hindistana qərbdə fəaliyyət azadlığı müqabilində şərqdəki mübahisəli ərazini ona güzəştə getməsini təklif etdi .. Digər bir mülahizəyə görə Tibet çinlilər tərəfindən işğal olunduqdan sonra on dördüncü Dalay-lamaya Hindistanın siyasi sığınacaq verməsi idi.
Müharibənin gedişi
Hələ 1960-cı ilin iyulunda şərqdəki mübahisəli ərazidə tərəflər arasında ilk silahlı toqquşmalar, elə həmin ilin oktyabrında isə mübahisəli qərb ərazisində də qarşılıqlı hərbi əməliyyatlar baş verdi. 20 oktyabr 1962-ci ildə hərbi əməliyyatlar daha da kəskinləşdi. Çinlilər Dxola və Kxinzemana yaxınlığındakı Hindistan qoşunlarının mövqelərinə ağır zərbələr endirdilər, sonralar isə Dxoladan geri çəkilən Hindistan ordusunu təqib edərək iki cinahdan - şimaldan və cənubdan Tavanq şəhərinə hücum etdilər.
14 noyabrda hərbi əməliyyatlar daha da genişlənərək şərqdə Valonq və şimalda Ladakxe bölgələrini də əhatə etdi, burada Çuşul və Rezenq La şəhərləri çinlilər tərəfindən mühasirəyə alındı.
20 noyabrda çinlilər Hindistanın 4-cü piyada diviziyasını, demək olar ki, tamamilə darmadağın etdi. Valanq bölgəsi və xüsusilə, Rezenq La gərgin lokal döyüşlərin baş verdiyi əsas ərazilər idi.
Mao Tsedun Sovet İttifaqının köməyinə ümid etsə də, SSRİ Çin Xalq Respublikasını müdafiə etmədi və bitərəf mövqe tutdu. İngiltərə və ABŞ tərəfindən Hindistana silah göndərilməsindən Çin dövləti narahat oldu və 21 noyabrda Pekin radiosu birtərəfli qaydada atəşkəs elan etdi.
Sarvan döyüşü
Sarvan döyüşü — 1920-ci ilin aprel ayının 27-sində Şabran rayonunun "Sarvan" stansiyasında Azərbaycan Xalq Cümhuriyyətinin Milli Ordusu ilə XI Qırmızı Ordu arasında baş vermiş döyüş.
Döyüş
XI Qızıl Ordunun gəldiyi qatar Qaçaq Mayılın rəhbərlik etdiyi dəstəsi tərəfindən "Sarvan" stansiyasında məcburi saxlanılıb. Sayca qeyri-bərabər gedən bu döyüşdə Qızıl Ordu xeyli canlı qüvvəsini itirmişdir. Yalama döyüşü ndən sonra məğlub olan anti-inqilabçı dəstənin rəhbəri Qaçaq Mayıl müqaviməti dayandırmaq barədə müzakirələr aparır. Amma Mayılın Azərbaycan Xalq Cümhuriyyətinin Milli Ordusunda xidmət edən oğlu İbrahim buna etiraz edir. Qərara etiraz edənlərin çoxluğu səbəbindən ikinci döyüş üçün yer seçilir. Bu dəfə Dəvəçinin Sarvan stansiyasında relslər sökülür. Silahlılar mövqe tutur. Günortaya yaxın qırmızı ordunu gətirən qatar gəlib çıxır. Sökülmüş relslər, qurulmuş barrikadalar və silahlanmış sakinlərin sayəsində ordunun hərəkəti dayandırılır. Elə bu vaxt qatardan səsgücləndirici vasitəsi ilə müraciət edilir: Qatardan silahlılara müraciət edən şəxs Həmdulla Əfəndinin dayısı oğlu, İbrahimin məktəb yoldaşı və Mircəfərin süd qardaşı Qəzənfər Musabəyov idi.
Silahlar endirilir, bir qədər sonra qatarın qapısı açılır və əlində səsgücləndirici olan şəxs sözünə davam edir:
"İbrahim, mənəm. Yol verin, sizinlə işimiz yoxdur. Siz də bilirsiniz ki, qarşımızı kəsməyiniz Türkiyəyə ziyandır. Biz Anadoluya gedirik, yol verin. Vuruşsanız sizə ziyan olacaq. Qırmızı orduya qalib gəlmək mümkün deyil."
Nora Efron
Nora Efron — məşhur amerikalı rejissor, ssenarist.
Həyatı
Nora Efron 1941-ci ildə Nyu-Yorkda anadan olub. Kaliforniyada böyüyüb və karyerasına ”New York Post” qəzetində müxbir işləməklə başlayıb.
Efron “When Harry Met Sally” və “Sleepless in Seattle” kimi məşhur filmlərin ssenarisini yazıb.
Efron 3 dəfə “Oskar” mükafatına namizəd göstərilib. Rejissorluq və ssenaristlikdən başqa o həmçinin müxtəlif janrlarda əsərlər də yazıb.
Nora Efron 71 yaşında Manhettendə kəskin miyeloid leykemiyası xəstəliyindən dünyasını dəyişib.
Bulbophyllum papuliglossum
(Bulbophyllum papuliglossum) —  fəsiləsinin  cinsinə aid bitki növü.
Əkin çətənəsi
—  aləminin  dəstəsinin  fəsiləsinin  cinsinə aid bitki növü.
Arealı
Rusiyanın Avropa hissəsinin cənub-şərqindən Çinin şimal-qərbivə Pakistana qədər yayılmışdır.
Yeqçan
Yeqçan — Rusiya Federasiyası, Komi Respublikasının Priluzski rayonunda axan çay. Çayın mənsəbi Dyob çayının sol sahili boyunca 33 km-dir. Çayın uzunluğu 10 km-dir.
Çayın mənsəbi Spasporub kəndindən 19 km şimal-şərqdə yerləşən Şimali Uvalı təpələri arasında yerləşir. Mənsəbi Yuq və Vıçeqda çaylarının axar-baxarında yerləşir, Bolşaya Vizinqa çayının yuxarı axarı yaxınlığda yerləşir. Cərəyanın ümumi istiqaməti qərbə tərəf yönəlmişdir, axın bütövlüklə məskun edilməmiş tayqa təpəli massivindən keçir. Spasporub kəndindən 17 km şimal-şərqdə Dyoba tökülür.
Su reyestrinin məlumatları
Rusiya Dövlət Su Reyestri və Su Resursları üzrə Federal Agentliyi tərəfindən hazırlanan Rusiya Federasiyası ərazisinin su təsərrüfatının coğrafi məlumat sisteminə görə :
Qazaxlar (Füzuli)
Qazaxlar — Azərbaycan Respublikasının Füzuli rayonunun Əhmədalılar inzibati ərazi dairəsində kənd.
Tarixi
Qazaxlar kəndi əhalisi öncə Məhəmmədhəsən ağa İbrahimxəlil xan оğlu Sarıcalı-Cavanşirə, оnun vəfatından sоnra isə оğlu Cəfərqulu xana vergi ödəyirdi. 1823-cü ilə bağlı rus qaynağında göstərilir ki, kənd Cəfərqulu xana məxsusdur. Kənddə xana 9 ailə vergi ödəyirdi. Kədxuda Musa, təbib Ağa Məhəmmədhüseyn vergidən azad оlunmuşdu. Xоrasanоğlu məaf idi.
Əhalisi
2009-cu ilin siyahıyaalınmasına əsasən kənddə 918 nəfər əhali yaşayır. 2012-ci ilin fevralın 15-də Qazaxlar kəndinin əhalisinə yeni çəkilmiş boru xətti vasitəsilə ilk dəfə təbii qaz verilməsinə başlanmışdır. Kəndə təbii qazın verilməsi ilə əlaqədar həmin gün kəndə tədbir keçirilmişdir.
İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.
Soman (Yuxarı Provans Alpları)
Soman (, Saumana) — Fransa da kommuna, Provans-Alp-Kot-d'Azur regionunda yerləşir. Departament — Yuxarı Provans Alpları. Banon kantonuna daxildir. Kommunanın dairəsi — Forkalkye.
Əhalisi
2008-ci ildə əhalinin sayı 106 nəfər təşkil edirdi.
Joe & Jake
Joe & Jake — Co Vulford ( 6 oktyabr 1994) və Ceyk Şeykşaftın ( 25 iyul 1995) təşkil etdiyi Britaniyalı musiqili duet. Onlar "You're Not Alone" mahnısı ilə Böyük Britaniyanı "You're Not Alone" mahnısı ilə 2016 Avroviziya Mahnı Müsabiqəsində təmsil etmişdirlər.
2015: The Voice UK
Co və Ceyk ilk dəfə 2015-ci ildə Böyük Britaniyanın The Voice səs yarışmasında iştirak edərkən tanış olmuşdurlar. Onların hər ikisi yarışmada ilkin mərhələni uğurla keçmişdir. Co Rita Oranın, Ceyk isə Amerikan musiqiçisi will.i.am-in komandasında yer almışdır. Yarışmada iştirak etdikləri müddət ərzində Co Elli Qoldinq, Ceyson Mraz və Kris Braun mahnıları ilə çıxış etmiş, Ceyk isə Ed Şiran, Coldplay və Castin Biber mahnılarını səsləndirmişdir. Co yarışmanın beşinci mərhələsində, Ceyk isə üçüncü mərhələsində məğlub olmuşdur.
2016-hal-hazırda: Avroviziya
The Voice yarışmasında iştirak etdikləri müddətdə Co və Ceyk dostlaşmış və birlikdə Böyük Britaniyanın 2016 Avroviziya Mahnı Müsabiqəsi üçün təşkil etdiyi milli seçim turuna qatılmağı qərara almışdırlar. Onlar BBC tərəfindən seçim turunda iştirak haqqı qazanan iştirakçılardan olmuşdurlar. Nəticədə isə yarışmada ifa etdikləri "You're Not Alone" mahnısı ilə Co və Ceyk qələbə qazanaraq, Böyük Britaniyanı İsveçin paytaxtı Stokholmda keçirilən Avroviziya 2016-da təmsil etmək hüququ qazanmışdırlar. Böyük Britaniyanın "Böyük Beşlik" ölkələrindən biri olması səbəbi ilə onlar birbaşa olaraq müsabiqənin final mərhələsindən mübarizəyə qoşulmuşdur. 26 ölkə təmsilçisinin mübarizə apardığı final şousunda Co və Ceyk "You're Not Alone" mahnısı ilə 62 xal toplayaraq, 24-cü yerdə qərarlaşmışdır.
Mehdi (ad)
Mehdi — oğlan adı. İslam aləmində doğulan oğlan uşaqlarına verilən addır. İdarə Olunan Adam, Düzgün Yolda Olan və ya Allahın İdarə Etdiyi mənasını verir.
Deyləmilər
Deyləmilər – Gilan vilayətində hərbçi bir tayfanın adıdır. Eyni zamanda deyləm qul mənası verir.
Tarixi
Xəzər dənizinin qərbindəki dağlıq bölgənin tarixi adı. Şərqindəki Təbəristan (bugünkü Mazandaran) qərbindəki Gilanda geniş anlamla tarixi Deyləm bölgəsini əhatə edirdi. Bu bölgənin əhalisi qulam statusu ilə Xilafət ordusuna cəlb olundular.
Deyləmilər IX əsrdə İslamın şiəlik qolunu qəbul etdilər.
Bəzi tarixçilər güman edirlər ki, zazalar və goranlar deyləmlilərin törəmələridirlər.
Radiologiya
thumb|Dr. Mekintayrın [[Rentgen şüaları|X-Ray filmi (1896)]] Radiologiya (lat. radius "şüa" + λόγος — "elm") — diaqnostika (radiodiaqnostika) və müalicə (radioterapiya) üçün şüalanma metodlarını öyrənən, həmçinin şüalanmanın insan orqanizminə olan təsirini öyrənən tibb sahəsidir.
Bu elm sahəsi ilə bir çox alimlər məşğul olmuşdurlar: Vilhelm Rentgen, Bekkerel, Mariya Küri və Pyer Küri və s. Küri cütlüyünün əlləri radioaktiv nümunələrlə davamlı təmasda olduğundan yaralarla örtüldü və bu, tibbi praktikada radiumun istifadəsi fikrini stimullaşdırdı. Pyer Küri isə bu həqiqəti 5 iyun 1905-ci ildəki Nobel nitqində vurğuladı.
Başlanğıcda, radiologiya tibbi tədqiqat məqsədli vizual məlumat əldə etmək üçün rentgen maşınları və ya digər oxşar cihazların yaydığı elektromaqnit enerjisindən istifadə imkanlarını araşdıran tibb elminin bir istiqaməti idi. X-şüalarının istifadəsini özündə ehtiva edən radiologiya sahəsi rentgenologiya adlanır. Bu gün tibbi təsvir artıq rentgen şüalarının istifadəsi ilə məhdudlaşmır, həmçinin yüksək tezlikli dalğalar, maqnit sahələri və digər şüalanmadan istifadə edən tədqiqatları da özündə saxlayır.
Radiologiya elminin təsnifatı
Radiologiya
Qanlı Yanvar (film, 2015)
Qanlı Yanvar — Vahid Mustafayev tərəfindən çəkilmiş 2015-ci il istehsalı Azərbaycan filmidir.
Məzmun
20 yanvar 1990-cı il. O gün Azərbaycan xalqının tarixində Qanlı Yanvar kimi qalacaq. Məhz həmin gün Azərbaycan adlı kiçik bir respublika öz milli azadlıq və müstəqilliyi uğrunda böyük bir imperiya ilə mücadiləyə qalxdı və SSRİ ordusu tərəfindən öz qanına qəltan edildi. Azərbaycan şəhərlərinə daxil olan Sovet ordusu, tank və digər ağır texnika ilə qarşısına çıxanı qırırdı. Ən böyük toqquşmalar paytaxt Bakıda baş vermişdi. 140-a yaxın yerli sakin və 30-a qədər əsgər və zabit həlak olmuşdu. Qəlblərindəki Azadlıq Yanğısı ilə alışan gənclər və yeniyetmələr  ən şirin nemət olan həyatlarından belə keçməyə hazır olduqlarını meydana qoydular. “Qanlı Yanvar” filmi həmin hadisəni bizə bir azərbaycanlı ailəsinin-Nərimanovların gözü ilə göstərir. İki qardaş, KQB zabiti, kommunist Nəcəf və sovet ordusunun keçmiş zabiti, indi demokrat –inqilabçı Mehdi, əks düşüncələrinə görə ölüm-dirim mübarizəsinə qalxıb. Mehdinin nişanlısı (Larisa) öldürüldükdən sonra Mehdinin sevgisi vətənə keçmiş və Azərbaycanın müsteqilliyine göre savaşır. Dramanın mərkəzində, onları boya-başa çatdıran ANA — Xədicə xanın bir sipər kimi dayanır. Hər iki qardaş Azərbaycanı çiçəklənən və firavan görmək istəyir. Xədicə xanımın sözləri ilə desək “...sadəcə onların yolları və yoldaşları ayrıdır!” Vətən, ana və ailə məhəbbətlərinin qarşılaşdırıldığı  film sonadək hər kəsin öz həqiqətini tanıyır. Amma bütün həqiqətlərdən ali bir həqiqət də var... Qanlı Yanvar hadisələrinin iştirakçısı olan rejissor Vahid Mustafayev filmdə real hadisələri canlandırmağa və qarşıda duran bir sıra suallara da cavab tapmağa çalışıb — Müstəqilliyin qiyməti, Anaların və Övladların məsuliyyəti necə hesablanır, ümumiyyətlə əlində silah olan bir kəs ədalətli ola bilərmi...
Qəbulu
Bəzi tənqidçilərin fikrincə, filmdə cərəyan edən hadisələr həqiqətdən uzaqdır. Ekran işində “20 Yanvar” hadisələrində şəhid olmuş 13 yaşlı Larisa Məmmədova qeyri-rəsmi münasibətdən hamilə qalmış və ruslar tərəfindən zorlanmış gənc xanım olaraq, göstərilib. Hətta filmdə qadınların siqaret çəkmələri, söyüş söymələri, cavanların hadisə öncəsi kef məclisi qurmaları və silahlı təsvir olunmaları ciddi narazılığa səbəb olub. “20 Yanvar” şəhidi olan Larisanın atası Fərman Məmmədov:filmə baxanlar bizə bildirirlərki Larisanı orda tam fərgli obrazda göstərilblər.13 yaşlı uşaqı qənc gız,qeyri-rəsmi nikahdan önce hamile qalmış qənc qız obrazında gösteribler.
"20 Yanvar" Cəmiyyətinin sədri, hadisələrin canlı şahidi Soltan Əzimov “O filmin 20 Yanvar hadisələrinə heç bir aidiyyatı yoxdur, o film elə Vahid Mustafayevin şəxsi düşüncəsində olan bir filmdir” deyə bildirib.
Wiwibloggs
Wiwibloggs — Avroviziya Mahnı Müsabiqəsi ilə bağlı veb sayt və YouTube kanalı.
Sayt 2009-cu ilin aprel ayında açılıb. Google Analytics-in məlumatına görə, 2016-cı ilin may ayında, Avroviziya həftəsi zamanı gündə 250000 səhifə baxış səviyyəsinə çatan mövsümi auditoriyaya sahib idi.
Tarix
2015-ci ilin aprel ayında wiwibloggs National UK Blog Awards-ın İlin İncəsənət və Mədəniyyət Bloqu kateqoriyasında qazanıb və beləliklə ölkənin memarlıq, dizayn, əyləncə və musiqi sahəsindəki ən yaxşı blog olaraq tanılıb.
Saytın baş redaktoru, Uilyam Li Adams 2020 ilin  Eurovision Song Contest: The Story of Fire Saga  adlı Netflix filmində filmində kameo rolu oynamışdı. O, aktyor Vill Ferrella iki il əvvəl Lissabonda Avroviziya 2018-də rast gəlib.
You're Not Alone
You're Not Alone — Böyük Britaniyanın 2016 Avroviziya Mahnı Müsabiqəsindəki mahnısı.
Joe & Jake dueti "You're Not Alone" mahnısı ilə Böyük Britaniyanı İsveçin paytaxtı Stokholmda keçirilən Avroviziya 2016-da təmsil etmişdir. Mahnı Şvartz, Castin C. Benson və S. Kanes tərəfindən bəstələnmişdir.
EKMO
thumb|[[Donuz qripi|A/H1/N1 xəstəsində EKMO cihazı, Lissabon]] EKMO tam adı Ekstrakorporal membranın oksigenləşməsi ( (ECMO)) və ya Ekstrakorporal həyat dəstəyi ( (ECLS)) — kəskin tənəffüs çatışmazlığının inkişafında qan oksigenləşməsinin (oksigenləşmənin) invaziv ekstrakorporeal metodu. Ekstrakorporal — bədən xaricində orqanizm anlamına da gəlir. EKMO neonlatologiyada hialin membran xəstəliyi və digər patologiyalar səbəbiylə yeni doğulmuş uşaqlarda şiddətli tənəffüs çatışmazlığını aradan qaldırmaq üçün, kəskin ürək çatışmazlığı üçün kardiologiyada və ürək-ağciyər aparatı ilə, eləcə də tibbin digər sahələrində açıq ürək əməliyyatı zamanı həyati vacib funksiyaları dəstəkləmək üçün istifadə olunur.
EKMO insanın öz ürək və ağciyərləri normal işlərini yerinə yetirmək üçün çox xəstə olduqda, xəstənin həyatı və bədənin fəaliyyətinə müvəqqəti dəstək vermək üçün süni bir ürək və ağciyərdən istifadə edən xüsusi bir müalicə metodudur. EKMO bədəni uzun müddət (bir neçə gündən bir neçə həftəyə və hətta aylara qədər) ürək və ya ağciyərlərin rahatlaşmasına və xəstəlikdən yaxşılaşmasına imkan verə bilər. Təkcə EKMO xəstəni müalicə etməsə də, sağalması və sağalması üçün lazım olan vaxtı verəcəkdir. Çox vaxt həkimlər bütün digər müalicə növlərini, məsələn mexaniki ventilyasiya (mexaniki havalandırma), ürək və ağciyərlərin işini dəstəkləyən dərmanlar tətbiq etməyə çalışdıqdan sonra EKMO-ya müraciət edirlər, lakin bu xəstənin həyatını qorumaq üçün kifayət deyil.
Bədənin ehtiyaclarını ödəmək üçün xəstənin ürəyi və ya ağciyərləri bərpa edildikdən sonra EKMO əlil olacaqdır. Həkimlər EKMO-nun vəziyyətin yaxşılaşdırılmasına kömək etmədiyini başa düşsələr və ya EKMO-nun davamlı istifadəsi xəstəyə zərər verə bilərsə, EKMO da dayandırılacaqdır.
Tarixi
Ekstrakorporal oksigen üsulu ilk dəfə 1952-ci ildə İngiltərədə tənəffüs çatışmazlığı olan bir xəstədə tətbiq edilmişdir. 1953-cü ildə ilk dəfə süni perfuziya və qan oksigenləşməsi ilə açıq ürək əməliyyatı uğurla həyata keçirildi. 1965-ci ildə tənəffüs çatışmazlığından ölmək üçün bir balon oksigenatoru ilk dəfə istifadə edildi. 1969-cu ildə T. Baffesin rəhbərliyi ilə bir qrup həkim uşaqlarda ürək-ağciyər keçidi üçün membran oksigenatorundan istifadə etdi. 1970-ci ildə Avecor, bütün müasir EKMO cihazlarının prototipinə çevrilən membran oksigenatoru yaratdı.
thumb|Cihazı yeni doğulmuş uşağa VAK, arteriya və venoz kateter vasitəsilə bağlamaq sxemi müvafiq olaraq sol və sağ arteriyaya daxil edilmişdir
İşləmə mexanizmi
EKMO aparmaq üçün xəstəyə bir membran oksigenator qoşulur. Bağlanmanın iki yolu var — veno-arterial kannulyasiya (VAK) və veno-venoz kannulyasiya (VVK). VAK ilə qan venoz yataqdan çıxarılır, təmizlənir, oksigenlənir və arterial yatağa qidalanır. VAK yenidoğulmuşlarda, eləcə də kompensasiya edilmiş miyokard infarktı olan böyüklərdə istifadə üçün tövsiyə olunur.
Açıq ürək əməliyyatında istifadə olunan bir ürək-ağciyər maşını kimi, qan pompası üçün ürəyin işini aparan EKMO üçün xüsusi bir nasos və ağciyərlərin qaz mübadiləsində işini həyata keçirən bir membran oksigenatoru (süni ağciyər) istifadə olunur. ECMO dövranını xəstənin bədəninə bağlamaq üçün bir, iki və ya daha çox top (damarlara və ya damarlara yerləşdirilən xüsusi böyük plastik qurğular) xəstənin geniş qan damarlarına (məsələn, boyun, bud və ya birbaşa göğsündəki ürək kameralarına) daxil edilir. Xəstəlik və xəstənin vəziyyətinə dair məlumatlara əsasən EKMO komandası EKMO-nun hansı növdən istifadə olunacağını, lazım olan topların sayını və harada quraşdırılacağını təyin edəcəkdir. Bəzi hallarda, adətən ürək-damar cərrahı tərəfindən həyata keçirilən əməliyyat, cannulas quraşdırmaq və EKMO başlamaq lazımdır. Prosedurdan əvvəl xəstə ağrı və sedasyon üçün dərman alacaq.
Xəstənin cannuladan çıxardığı qan bir oksigenatordan (süni ağciyər — qaz mübadiləsinin baş verdiyi xüsusi bir membran olan bir cihaz) keçir, burada qana oksigen əlavə olunur və karbon qazı (işlənmiş qaz) çıxarılır. Sonra oksigenli qan istilənir və xəstənin bədəninə qaytarılır.
EKMO ilə, bədən üçün lazım olan oksigen tədarükünü təmin etmək mümkündür, xəstənin ağciyərləri və ya ürəyi "istirahət" rejimində olacaqdır. Bu, ağciyərlərə və ya ürəyə normal fəaliyyətini bərpa etmək üçün vaxt və fürsət verəcəkdir. Beləliklə, EKMO bərpa üçün "körpü" təmin edir.
Edmilson
Daha çox Edmilson kimi tanınan Joze Edmilson Qomeş Morais (José Edmílson Gomes Moraes; ) — müdafiəçi mövqeyində çıxış etmiş keçmiş Braziliya futbolçusu. Hazırda texniki konsultant kimi "San-Kaetano" klubunda çalışır.
O, peşəkar karyerasını ərdi müvəffəqiyyətlə üç fərqli ölkə klublarında keçirmişdir: "San-Paulu", "Olimpik Lion" və "Barselona".
Braziliya millisi forması ilə 39 oyuna çıxmış və komandaya 2002 FİFA Dünya Kubokunu qazanmağa kömək etmişdir.
Topulqayarpaq boymadərən
Qısa morfoloji xüsusiyyətləri
Achillea filipendulina Lam.
Çoxillik, 30-100 sm hündürlükdə, sarımtılyaşıl, sıxtüklü bitkidir. Gövdəsi adətən tək və düzdür. Yarpaqları iri, hər iki tərəfdən sıx tüklü, uzunsov-lansetvari, lələkvari bölünmüş, seqmentləri uzunsov-lansetvari, yarpaqları yuxarı gövdəyə doğru azalandır. Səbətləri uzunsov-tərskonusvari, 4,5-5 mm uzunluqda, 2-3 mm enində, mürəkkəb budaqlanan qalxanvari çiçəkqrupunda toplanıb. Qını sarımtıl və tükcüklü,yarpaqcıqları uzunsov-lansetvaridir. Dilcikşəkilli çiçəklər parlaq sarı rəngli, qısa büküşlü və ya ancaq boruşəkillidir. Toxumcaları tərsyumurtavari-uzunsov, çılpaq, 1-1,5 mm uzunluqda, 0,5 mm enindədir.
Hündürlüyü 30-100 sm, gövdəsi adətən tək, düz, şırımlı, əsası qismən xovlu-tüklü, yuxarı hissədə səpələnmiş xırda tükcüklü və yaxud çılpaq, aşağı hissədə isə sıx yarpaqlamış
sarımtıl-yaşıl rəngli çoxillik ot bitkisidir.
Yarpaq
Yarpaqları iridir, hər iki tərəfdən basıq tüklü, görünüşünə görə qismən enli uzunsov-neştərvaridir, lələkvari-bölünmüş-dür; yarpağın seqmentləri yastı, uzunluğu 6-17
mm, eni 2-6 mm-dir, uzunsov-neştər-varidir, küttəhərdir, kənarları kəsilmiş və küt-dişlidir; gövdə boyunca yuxarıya getdikcə yarpaqlar tədricən azalır, lap yuxarı yarpaqlar (1-2)
kəskin azalandır, tamkənarlı və xətvaridir.
Çiçək
Səbət uzunsov-əksinəkonusşəkilli-dir, uzunluğu 4,5-5 mm, eni 2-3 mm, mürəkkəb budaqlanmış qalxanvari çiçək qrupunda toplanmışdır. Qın sarımtıldır, tükcüklüdür.
Qının yarpaqcıqları uzunsov-lansetvari və sivridir. Dilcikşəkilli çiçəklər parlaq-sarı rənglidir, qısa büküşlü və ya çiçəklər yalnız
boruşəkillidir, uzunluğu 0,5 -1 mm-dir.
Meyvə
Toxumları əksinəyumurtavariuzunsovdur, sivri kənarları var və çılpaq-dır, uzunluğu 1-1,5 mm, eni 0,5 mm-dir.
Çiçəkləməsi
May-Sentyabr.
Meyvə verməsi
Avqust-Sentyabr.
Azərbaycanda yayılması
Azərbaycanın bütün rayonlarında, nadir hallarda Kür-Araz oval. Ovalıqdan orta dağ qurşağına, bəzən yuxarıya qədər.
Yaşayış mühiti
Kolluqlarda, yolların kənarında, əkin sahələrinin kənarında, dağ cəmənliklərində, çınqıllı yerlərdə rast gəlinir.
Təsərrüfat əhəmiyyəti
Yerüstü hissələrinin tərkibində efir yağı və alkaloid vardır. Yeni otlardan alınmış essensiya homeopatiyada istifadə olunur.
Yayılması
BQ bütün rayonlarında arandan orta, nadir hallarda yuxarı dağ qurşağına qədər yayılmışdır. Kolluqlarda, yol kənarlarında, əkin sahələrinin kənarlarında, çınqıllı sahələrdə, dağ çəmənlərində bitir.
Ksenokrates (Kalkedonlu)
Kalkedonlu Ksenokrates (yun. Ξενοκράτης,E.ə. 395 – E.ə. 314) — qədim yunan filosofu, Platonun öyrəncisi, Spevsippusdan sonra Akademiyaya başçılıq etmişdir.
Fəlsəfəsi
Ksenokrates, fəlsəfəni sistemləşdirmiş, onu üç hissəyə bölmüşdür: Onun fikrincə üç növ ilk varlıq və ya başlanğıc (substansiya) vardır: ağılla dərk edilən, hissi və onların üzərində qurulmuş mürəkkəb. Ağılla dərk edilən göy qatından yüksəklərdə olanların, hissi yerin və göyaltı sahələrin, mürəkkəb isə göyün özünün substansiyasıdır. Buna görə də ağılla dərk ediləni elmin, hissi substansiyanı duyğuların vasitəsi ilə qavramaq olar. Mürəkkəb substansiya isə rəylə dərk edilə bilər. Elm vasitəsi ilə qavranılarlar dayanıqlı və həqiqi olur. Duyğularla qavranılanlar da həqiqi olur, ancaq dərəcəsi elmlə qavranılarlar qədər olmur. Mürəkkəbdə isə həqiqət və yanlışlıq vardır. Çünki, hər bir rəydə həm həqiqət, həm də yanlışlıq mövcuddur.
Dünyanın əsasında Vahid və Diada (İkilik) durur. Vahidi Ksenokrates yunanların baş tanrısı Zeusla eyniləşdirib "Ata" adlandırırdı. Vahid həm də dünya Əqlidir. Diadanı isə o, "tanrıların anası" adlandırırdı və onu dünya "Ruhu" ilə eyniləşdirirdi.
Ksenokratesə görə dünya Ruhu rəqəmlər (ideyalar) və dəyişikliklərə məruz qalan maddi dünya arasında bir keçid mərhələsidir. Beləliklə o, Vahid başlanğıc və dünya Əqli anlayışlarına dünya Ruhu anlayışını da əlavə etmişdir. Bu fikir sonralar yeni-platonçular tərəfindən daha da inkişaf etdirilmişdir.
Ksenokratesə görə dünyanı ilahi qüvvələr bürüyüb və onlar dünya Ruhunda təcəssüm olunur. O kamildir, ancaq tədricən maddi aləmin təsiri ilə kamilliyini itirir. Ksenokrates göyü, ulduzları, hətta ünsürləri tanrılaşdırırdı. Onun təlimində ilk ünsürlər beşdir: efir, od, hava, su və yer.
Ksenokrates demonların varlığına da inanırdı. Onların yeri insanlarla tanrıların arasındadır, vəzifəsi isə onların arasında rabitə yaratmaqdır. Şərin mövcudluğu da demonlarla əlaqəlidir.
Ksenokratesə görə insan həyatının məqsədi ruhun düyğular aləmindən azad olunmasındadır. Müdriklik isə özünü təkcə nəzəriyyədə deyil, həm də praktik həyatda göstərməlidir.
Ərəb dilinin akademiyaları
thumb|عرض الصورةpx|Zaruk sarayı — Tunisdəki "Müdriklik evi" Fondunun qərargahı Ərəb dilinin akademiyaları  — ərəb dilini tədqiq edən və ərəb ədəbi dili normalarının tənzimləyiciləri rolunu oynayan elmi müəssisələr. Bu akademiyalar aşağıdakılardır:
Pedaqoji maarifçilik
Təhsildə maarif  və ya Pedaqoji maarifçilik — əhali arasında savad, bilik, mədəniyyət yaymaq üçün mütəşəkkil surətdə həyata keçirilən tədbirlər sistemi. Məsələn, xalq maarifi, maarif xərcləri, maarif şöbəsi.
Maarif insanın ömrü boyu əldə edilən bilik, təhsil, savadla ölçülür.
Mənbə
Əliquliyev R.M., Şükürlü S.F., Kazımova S.İ., Elmi fəaliyyətdə istifadə olunan əsas terminlər // Bakı. İnformasiya Texnologiyaları nəşriyyatı. 2009. 201 s.
Karlsbad Mağaraları Milli Parkı
Karlsbad Mağaraları Milli Parkı — ABŞ-də, Nyu-Meksiko ştatının Eddi Kaunti bölgəsində yerləşən milli park. Park UNESCO tərəfindən Ümumdünya irsi siyahısına daxil edilmişdir.
Karlsbad Mağaraları Milli Parkı ABŞ-ıb Nyu-Meksiko ştatının cənub-şərqindədir. Milli parkın əsas cəlbedici yeri turistik mağara olan Karlsbad mağaralarıdır. Milli park Milad bayramı və Yeni il istisna olmaqla ilin hər günü ziyarətçilərə açıqdır. Turistlər mağaranı gəzmək üçün girişdən daxil ola və ya lifdən istifadə edə bilərlər.
Mağaranın girişi Karlsbad mağarasının təxminən 18 mil cənub-qərbində yerləşir. Milli park Junior Ranger proqramında iştirak edir. Milli parkın iki yeri Milli Tarix Yerləri Siyahısına düşmüşdür: Mağaralar Tarixi Bölgəsi və Ratlsneyk Qeyzerləri Tarixi Bölgəsi. Milli parkın 2/3 hissəsinın səhralardan ibarət olması buranın gələcəkdə dəyişikliklərə uğramasına imkan vermir.
Karlsbad mağaralarına Big Room adında təbii əhəngdən ibarət 1220 metr uzunluğunda, 191 metr genişliyində və 78 metr hündürlüyündə böyük bir salon da daxildir. Bu Şimali Amerikada ən böyük 5-ci, dünyada isə ən böyük 28-ci mağara salonudur. Dünyada ən böyük mağara salonu isə Malayziyadakı Saravak Mağara Salonudur.
Kapitan "Reef"
250 milyon il bundan əvvəl indiki Karlsbad mağaralarının ətraf ərazisi qədim bir daxili dənizin sahilini əmələ gətirirdi. İndi bu qədim dənizin dibi indi qayalıqları əmələ gətirib. Fərqli böyüklükdəki bu qayalar Perm dövründən qalma qədim Briozoansları, süngərləri və digər mikroorqanizmləri özündə saxlayır. Perm dövründən sonra suyun çoxu qatılaşmış və evaporit və digər çöküntülərlə örtülmüşdür.
Speleogenesis (mağaraəmələgəlmə)
Karlsbad Mağaraları Milli Parkı əhəngdaşı yatağının torpaqaltı su təbəqəsinin üstündə olduğu yerdə yerləşir. Mağaranın əmələ gəlməsi zamanı o, yeraltı su təbəqəsində olub. Hətta aşağıda neft ehtiyatları olub. Sezon erasının sonlarında hidrogen-kükürd neft təbəqəsindən yeraltı su təbəqəsinə sızmağa başlayıb. Hidrogen-kükürd ilə suyun tərkibindəki oksigenin birləşməsi kükürd turşusunu əmələ gətirdi. Kükürd turşusu öz növbəsində əhəng daşını həll edərək mağaraları əmələ gətirib. Mağarada gipsin tapılması bu hadisəni təsdi edir. Belə ki, bu maddə kükürd turşusu ilə əhəngin birləşməsindən yaranıb.
Suyun mağarada quruması ilə birlikdə burada Speleotim mineralları əmələ gəlib. Üst təbəqənin aşınması nəticəsində 1 milyon il içində Karlsbad mağaralarının indiki təbii girişi yarandı. Yerüstü təbəqənin aşınması ilə hava mağaralara daxil oldu. Yağış suyunun və qar ərintisi mağaranın dərinliklərinə sızdı və karbon-dioksidi özünlə apardı. Sonra bəzi yerlərdə su tavana qədər çatırdı və suyun çökməsi və buxarlanması arxada kalsium-karbonat buraxdı. İndi bizim tanıdığımız Stalaktitlər belə əmələ gəldi. Bundan əlavə, mağaranın dibi suyun quruması nəticəsində özündə karbonat turşusu və başqa mineralları saxlaya bilər. Stalaqmitlər məhz belə yarandı. Mağarada həm də başqa quruluşları görmək olar: Soda çöpləri, mağara manifakturaları, helektitlər, mağara popkornları və s. Yüksək temperaturda torpaqda karbon-dioksidin əmələgəlmə göstəricisi artdığı kimi ətraf mühitin temperaturunun dəyişməsi mağaradakı speleotem qayalarına təsir edir. Speleotem qayalarının rəngi mineralların tərkibi formulları ilə müəyyən olunur.
Tarixi
Hələ gənc oğlan ikən Cimmi Vayt mağaraları ev nərdivanı ilə tədqiq edirdi. O böyüyəndən sonra mağara ilə bağlı bir çox tədqiqatlarını davam etdirdi. Mağaradakı bir çox salonu məhz o adlandırdı: "Big Room", Kraliçalar Salonu, Krallar Sarayı, Papon salonu, Nyu-Meksika salonu, Yaşıl Göl salonu və s. Vayt salonlarla yanaşı, mağaralardakı bir çox quruluşu da adlandırdı: Totem Dirəyi, Kaftar Barmağı, Nəhəng Günbəz, Dibsiz Quyu, Fairlandiya, Aysberq Qayası, Günəş Məbədi, Dövrlər Qayası və s.
Mağara və milli park öz adını yaxınlıqdakı Karlsbad şəhərindən alıb. Şəhər isə öz adını indi Karlovi-Vari (həm də "Çarlzbat"(Çarlinin yarasaları) kimi tanınır) adlanan, əvvəl isə almanca "Karlsbad" kimi tanınan Çexiya şəhərindən götürüb.
1932-ci ilə qədər ziyarətçilərin mağaranı ziyarət etməsi çox çətin idi. Lakin 1932-ci ildə mağarada böyük Ziyarətçi məntəqəsi və aşağıya düşmək üçün iki qaldırıcı lift istifadəyə verildi. Yeni tikilidə kafe, muzey, təcili yardım məntəqəsi, gözləmə otağı yerləşirdi.
Çempionlar Kuboku və UEFA Çempionlar Liqası rekordları və statistikaları
right|thumb|450px| {{legend|#67E863|Qrup yarışlarında öz klubları ilə təmsil olunmuş UEFA üzvü ölkələr}} {{legend|#6085EF|Qrup yarışlarında heç bir klubu ilə təmsil olunmamış UEFA üzvü ölkələr}} {{legend|#C0C0C0|UEFA üzvü olmayan ölkələr}} UEFA Çempionlar Kuboku və Çempionlar Liqası rekordları və statistikaları 1955/1956 sezonunda UEFA Çempionlar Kuboku adı ilə başlayan 1992/1993 sezonundan bu yana UEFA Çempionlar Liqası adı ilə davam edən futbol turnirinin bütün sezonlarının rekordları və statistikası qeyd olunduğu bir siyahıdır.
Lavandula dentata
(Lavandula dentata) —  fəsiləsinin  cinsinə aid bitki növü.
Bulbophyllum papulipetalum
(Bulbophyllum papulipetalum) —  fəsiləsinin  cinsinə aid bitki növü.
Sos (kommuna)
Sos (, Saussas) — Fransa da kommuna, Provans-Alp-Kot-d'Azur regionunda yerləşir. Departament — Yuxarı Provans Alpları. Antrevo kantonuna daxildir. Kommunanın dairəsi — Kastellan.
INSEE kodu — 04202.
Əhalisi
2008-ci ildə əhalinin sayı 108 nəfər təşkil edirdi.
İqtisadiyyatı
2007-ci ildə 61 yaşda (15-64 yaş arasında) 42 nəfər iqtisadi cəhətdən fəal, 19 nəfər fəaliyyətsizdir (fəaliyyət göstəricisi 68.9%, 1999-cu ildə bu 62.8%). Fəal olan 42 nəfərdən 38-i (23 kişi və 15 qadın), 4-ü işsizdir (2 kişi və 2 qadın). 19 hərəkətsiz 1 nəfər arasında şagird və ya tələbə, 15 nəfər - təqaüdçü, 3 nəfər digər səbəblərə görə hərəkətsizdir. .
Ölkələrə görə televiziyaların sayı
Bu siyahı dünya ölkələrində olan televiziyaların sayı haqqındadır.
Çöl sarı
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Kateqoriya və statusu
(II-EN). Təhlükə altındadır. Məhdud ərazidə qalıb.
Garvankə
Garvankə — Azərbaycan Respublikasının Yardımlı rayonunun inzibati ərazi vahidində kənd.
Çöl sarı
Qısa təsviri
Qarğadan böyük yırtıcıdır. Qanad lələklərinin dibi ağdır, havada uçarkən aydın görünür. Bel tərəfi açıq-qonur, qarın tərəfi kürəndir. Qanadlarının tinində (əyrisində) tünd rəngli böyük ləkə var (uzaqdan görünür).
Yayılması
Avropa, Asiya və Şimali Afrikada yayılıb. Azərbaycanda Qobustanda, Bozdağda, Kiçik Qafqazın dağətəyi, qismən də orta dağlıq hissəsində, Naxçıvan Arazboyu düzənliyində və orta dağ yamaclarında, eləcə də, Talış dağ bozqırlarında yayılıb. Kiçik Qafqazın dağətəyi hissəsində və Arazboyu düzənliyində oturaq yaşayır, başqa yerlərdə nəsilvermə dövründə, Kür-Araz düzənliyində isə qışda olur.
Yaşayış yeri və həyat tərzi
Quraq iqlimli yarımsəhra və bozqır landşaftlarında yaşayır. Qayada, yarğanda, bəzən yulğun kolunda (tamariks) quru çöplərdən yuva tikir, içərisinə yovşan döşəyir, aprel ayında 3-5 ədəd qırmızımtıl-qonur naxışlı ağ yumurta verir. İyul ayında pərvaz balaları ilə ailəvi yem axtarırlar. Yemini havadan baxmaqla tapıb, yerdən götürür, əsas yemi qurbağalar, sürünənlər, gəmiricilər, bəzən də ərəbdovşanı, kirpi, xırda quşlardır.
Sayı
1970-ci illərə qədər adi saylı, miqrasiya dövründə hətta çoxsaylı olub. Sonralar Azərbaycanda nəsil verən populyasiyasının sıxlığı azalıb, XX əsrin sonunda Azərbaycanda 50 cüt quş qeyd edilib. Son 10 ildə istər reproduktiv, istərsə də qışlayan populyasiyasının sıxlığı təhlükəli vəziyyət alıb. Reproduksiya dövründə Qobustanda 4, Bozdağda 2, Kiçik Qafqazın dağətəyi hissəsində 4, Naxçıvan MR-də 8, Talış dağ bozqırlarında 4 cüt (cəmi 22 cüt) quş sayılıb. Son 10 ildə sayı 56 % azalıb. Lakin miqrant quşların sayı 3-4 dəfə çox olub.
Qorunması üçün qəbul edilmiş tədbirlər
Ovlanması qadağandır. Faydalı fauna statusu ilə qorunur. Qobustan və Turyançay Dövlət Təbiət Qoruqlarında, Zuvand Dövlət Təbiət Yasaqlığında nəzarət altında saxlanılır. CİTES, Bern və Bonn konvensiyalarına daxildir.
Qorunması üçün məsləhət görülmüş tədbirlər
Yuvalarının yerləşdiyi sahənin təbiət abidəsi statusu ilə qorunması, çaqqal, tülkü kimi yırtıcıların azaldılması, növün vəziyyətinin əhaliyə izah edilməsi.
Ukiyo-e
thumb|right|[[Hara-jukudan Fuci dağının görünüşü. Hiroşigenin 1850-ci ildə nəşr olunan əsəri.]]
— Yaponiya taxta blok çapı və XVIIXX əsrlər arasında edilən, əyləncə mərkəzi, teatr, tarixi əfsanə və müxtəlif təbiət təsvirlərinin şəkilləri. Yaponiyada taxta blok çapının əsas bədii növüdür.
Keratit
Kaeratit — gözün buynuz qişasının iltihabı. Travmatik və ya infeksion (qrip, vərəm) mənşəli ola bilər. Keratit bəzən görmənin itirilməsi ilə nəticələnə bilər ''.
Xüsusiyyətləri
Buynuz qişa gözün ən ön hissəsində yerləşən işığı fokuslamaq və gözü xarici zədələyici faktorlardan qorumaq üçün xüsusiləşmiş şəffaf və əyri səthə malik olan toxumadır.
Normada gözün buynuz qişası şəffaf və parlaq olur. Buynuz qişanın iltihabı "keratit" adlandırılır. Keratit həm 1, həm də hər 2 gözdə inkişaf edə bilər.
Müalicəsi
Keratitin müalicəsi onun səbəbindən asılıdır. Bəzi hallarda dərmanlar kömək etmədikdə cərrahi əməliyyat tətbiq oluna bilər.
Ethnologue
Ethnologue (Etnoloq; tam adı: Ethnologue: Languages of the World — "Etnoloq: Dünya dilləri") — dünya dilləri haqqında ən zəngin məlumat bazalarından biri. Baza SIL International (əvvəllər Dilçilik Yay İnstitutu kimi tanınırdı) təşkilatı tərəfindən çap və elektron variantlarda işlənib hazırlanır.
Baxış və məzmun
Ethnologue, Texas ştatının Dallas şəhərində beynəlxalq ofisi olan xristian dilçilik xidməti təşkilatı olan SIL International (əvvəllər Yay Dilçilik İnstitutu kimi tanınır) tərəfindən nəşr edilmişdir. Təşkilat dil inkişafını asanlaşdırmaq üçün çox sayda azlıqların dillərini öyrənir və bu dillərdə danışanların natiqləri ilə Bibliya hissələrini onların dillərinə tərcümə etmək üçün birlikdə işləyir. Nəşriyyatın xristian yönümlü olmasına baxmayaraq, Ethnologue özü ideoloji və teoloji cəhətdən qərəzli deyil.
Ethnologue özündə alternativ adlar və avtonimlər, L1 və L2 danışanların sayı, dilin prestiji, istifadə sahələri, savadlılıq dərəcələri, yerlər, dialektlər, dil təsnifatı, linqvistik mənsubiyyətlər, tipologiya, dil xəritələri, ölkə xəritələri, nəşr və mediada istifadə, əlçatanlıq daxildir. Təsvir edilən hər bir dildə və ləhcədə İncil, danışanların dini mənsubiyyətləri, bildirilən yerlərdə canlandırma səylərinin üstüörtülü təsviri, digər dialekt və dillərlə başa düşülənlik və leksik oxşarlıq, skriptlərin yazılması, Genişləndirilmiş Nəsillər Arası Dağılma Şkalasından istifadə etməklə dilin canlılığının təxmini (EGIDS) və biblioqrafik resurslar bura daxildir. Görülən işlərin əhatə dairəsi spesifik olaraq dillərdən asılı olaraq dəyişir. Məsələn, 2008-ci ilə olan məlumata görə, yazıların 15%-də söz sırası haqqında məlumat mövcud olub, dillərin 38%-də isə dini mənsubiyyətlər qeyd olunub. Lyle Campbell -ə görə "dil xəritələri çox qiymətlidir" və əksər ölkə xəritələri yüksək keyfiyyətli və istifadəçi dostudur.
Etnoloq SIL-in minlərlə sahə dilçisindən, dilçilər və savad mütəxəssisləri tərəfindən aparılan sorğulardan, Müqəddəs Kitab tərcüməçilərinin müşahidələrindən və izdihamlı töhfələrdən məlumat toplayır. SIL-in sahə dilçiləri cari məlumatları nəzərdən keçirmək, yeniləmək və ya silinməsini tələb etmək üçün onlayn tədqiqat sistemindən birlikdə istifadə edirlər. SIL-in coğrafi ərazilər üzrə ayrıca redaktorlar qrupları var və onlar Etnoloqun baş redaktoru üçün hesabatlar hazırlayırlar. Bu hesabatlar SIL sahəsi üzrə ekspertlərin fikirlərini və SIL olmayan dilçilərdən alınmış rəyləri birləşdirir. Rəylər fərqli olduqda redaktorlar uzlaşmalar tapmalıdırlar. SIL-in dilçilərinin əksəriyyəti üç-dörd semestr dilçilik kursları keçib və dilçilik məzunudurlar və onların yarısı magistr dərəcəsinə malikdir. Onlara SIL-də 300 fəlsəfə doktoru dilçi təlim keçib.
Vahid dili müəyyən edən xüsusiyyətlərin müəyyən edilməsi müxtəlif alimlərin sosiolinqvistik qiymətləndirməsindən asılıdır; "Ethnoloque" kitabının ön sözündə deyildiyi kimi, "Bütün alimlər "dil"i nəyin təşkil etdiyi və " dialekt "i hansı xüsusiyyətləri müəyyənləşdirdiyinə haqqında eyni kirteriyaları qəbul etmirlər". Etnoloqun istifadə etdiyi meyarlar qarşılıqlı anlaşılırlıq və ortaq ədəbiyyatın və ya etnolinqvistik kimliyin mövcud olub olmamasıdır. Müəyyən edilmiş dillərin sayı 10-cu nəşrdə (1984-cü ildə) 5,445-dən, 16-da (2009-cu ildə) 6,909-a qədər dillər təyin edilmişdir. Qismən hökumətlərlə qarşılıqlı anlaşılması və qismən də SIL-in Müqəddəs Kitabın yeni tərcümələri ilə əlaqədar olaraq durmadan artan yeni tərcümə qrupları yaradır. Etnoloq kodlarından yeni ISO 639-3 beynəlxalq standartının yaradılması üçün əsas kimi istifadə edilmişdir. 2007-ci ildən Ethnologue yalnız dil kimi sadalananları müəyyən etmək üçün SIL International tərəfindən idarə olunan bu standarta əsaslanır.
Dil üçün əsas ad seçməklə yanaşı, Ethnologue dil üçün digər adların və onun danışanları, hökuməti, əcnəbilər və qonşular tərəfindən istifadə edilən hər hansı dialektlərdəki adları siyahısını təqdim edir. Həmçinin, adın rəsmi, siyasi cəhətdən düzgün və ya təhqiramiz hesab edilməsindən asılı olmayaraq, tarixən ümumi olaraq istinad edilən hər hansı adlar da daxildir; bu, daha dolğun tarixi araşdırmalar aparmağa imkan verir. Bu ad siyahıları mütləq tam deyil.
Böyük xallı qartal
Statusu
Nadirdir.
Kateqoriyası
(VU). Mənfi təsirlərə həssasdır.
Genefond əhəmiyyəti
Cinsin 5 növündən biridir.
Qısa təsviri
Bozqır (çöl) qartalından az kiçikdir. Səsi bərk çıxır– "kiyak-kiyak". Rəngi qara-qonurdur.
Yayılması
Avropa və Asiyada yayılıb. Azərbaycanda miqrasiya vaxtında olur, düzənlikdə tək-tək qışlayır.
Yaşayış yeri və həyat tərzi
Mart-apreldə və bir də sentyabrda dağda və düzəndə görünür. Seyrək hündür ağac olan sahələri xoşlayır. Azərbaycanda miqrant populyasiyası qurbağa, kərtənkələ, siçanabənzər gəmiricilər və quşlar ilə yemlənir. Lakin yediyi quşların çoxu ovçular tərəfindən yaralanmış olanlardır.
Sayı
XX əsrin axırına qədər adi saylı, sonralar isə nadir olub. Qışlamasını təsdiq edən müşahidə yoxdur. Son 10 ildə qışlamasını heç kim görməyib. Miqrasiya dövründə isə 2000-ci ildə cəmi 46 quş qeyd edilib. Son 10 ildə 30 quşdan çox olmayıb, yəni 35 % azalıb.
Məhdudlaşdırıcı amillər
Azərbaycandan keçən populyasiyanın sayı Xəzər dənizindən şimala tərəf yerləşən ərazidən (Rusiya) asılıdır. Azərbaycanda miqrasiya dövründə olarkən zərərli hesab edilib ovlanması da nadir olmasına rəvac verib.
Əhali üçün əhəmiyyəti
Siçan yeməsi faydalıdır. Sanitar əhəmiyyəti də var.
Qorunması üçün qəbul edilmiş tədbirlər
Ovlanması qadağandır. Bioloji müxtəlifliyin saxlanılması prinsipinə əsasən, CİTES, Bern və Bonn konvensiyalarına daxil edilib. Beynəlxalq miqyasda qorunur.
Qorunması üçün məsləhət görülmüş tədbirlər
Əhaliyə tanıdılması və qorunmasının vacibliyinin əhaliyə geniş izah edilməsi.
Azərbaycan Gömrük Tarixi Muzeyi
Azərbaycan Gömrük Tarixi Muzeyi — Azərbaycan Respublikası Dövlət Gömrük Komitəsinin muzeyi. Bakı şəhərində yerləşir.
Tarixi
Muzey Azərbaycan Respublikası Dövlət Gömrük Komitəsi tərəfindən 23 mart 2006-cı il tarixli 034 saylı əmrə əsasən yaradılmışdır. Azərbaycan Respublikası Dövlət Gömrük Komitəsinin 15 illiyi ərəfəsində Azərbaycanın paytaxtı Bakı şəhərində Azərbaycan Gömrük Tarixi Muzeyinin yaradılması üzrə işlərə yekun vurulmuşdur. Azərbaycanda fəaliyyət göstərən 200-dək müxtəlif təyinatlı muzeylər sırasında öz yeri, mövqeyi ilə fərqlənən zamanın tələbi, gömrük əməkdaşlarının fəaliyyətinin əyani nəticəsidir. Belə ki, Azərbaycan Respublikasının gömrük xidməti öz fəaliyyətində ölkənin iqtisadi suverenliyinin keşiyində durmaqla yanaşı, milli-mənəvi və dini dəyərlərin, mədəni sərvətlərin qorunmasına, qaçaqmalçılıq yolu ilə ölkədən çıxarılmasına, respublika ərazisindən tranzit ölkə kimi istifadə edərək qeyri-qanuni yollarla beynəlxalq dövriyyəsinə qarşı qətiyyətlə mübarizə aparır.
Fəaliyyəti
Muzey öz fəaliyyətini ənənəvi müzeyşünaslıq və günün aktual tələblərinə cavab verə biləcək səviyyədə qurur. Xarici ölkə muzeylərindən, o cümlədən gömrük muzeylərinin iş təcrübəsindən bəhrələnərək öz kolleksiyasının təbliğat işini həyata keçirir.
Xarici əlaqələri
Gömrük Tarixi Muzeyi 2008-ci ilin sentyabr ayından Beynəlxalq Gömrük Muzeyləri Assosiasiyasının üzvüdür.
Kolleksiyasıyası
Muzeyin kolleksiyasıyasının böyük hissəsini gömrük əməkdaşları tərəfindən saxlanılaraq məhkəmə orqanları tərəfindən müsadirə edilən elmi, tarixi və bədii əhəmiyyət kəsb edən mədəni sərvətlər təşkil edir. Bu sənət nümunələrinin böyük bir qismi zaman-zaman növündən, təyinatından asılı olaraq Bakıda fəaliyyət göstərən muzeylərə, elmi institutlara, həmçinin məxsus olduğu ölkənin dini qurumlarına, kilsə və məscidlərə təhvil verilmişdir.
Muzeyin fəaliyyət dairəsi olduqca əhatəlidir: kolleksiyanın bölmələrini əks etdirən daimi ekspozisiyası, fondu, kitabxanası, arxivi mövcuddur. Mövzu və region baxımından əhatəli muzey toplusunu əsasən gömrük tarixini əks etdirən sənədlər, fotolar, həmçinin ən qədim dövrlərdən başlayaraq son yüzilliyə qədər böyük bir zaman kəsiyində müxtəlif sənətkarlar tərəfindən yaradılmış ecazkar sənət əsərləri təşkil edir.
600-dən artıq eksponata malik muzeyin unikallığı ondadır ki, burada yalnız Azərbaycanın deyil, Qərbi Avropa, Rusiya, həmçinin Şərq ölkələrinin incəsənətini təmsil edən dəzgah rəssamlığı, heykəltəraşlıq və dekorativ-tətbiqi sənət nümunələri, Qədim Roma, Bizans imperiyası, Səfəvilərin hakimiyyəti dövrünə aid sikkələr, XIX-XX əsrlərə aid "Quran" və "İncil" nüsxələri, ikonlar, müxtəlif dinlərə məxsus əşyalar toplanmışdır.
Nəşrləri
Gömrüyün inkişaf tarixinin və fəaliyyətinin başlıca istiqamətləri nəşr edilmiş "Azərbaycan gömrüyü mədəni irsin keşiyində", "Azərbaycan gömrüyünün tarixi təsviri sənətdə", "Azərbaycan gömrüyü: tarixi ənənələr və müasirlik", "Azərbaycan gömrüyü 20 il–xronoloji reportaj" və digər kitablarda, "Gömrük muzeyinin xəzinəsi poçt markalarında" toplusunda, həmçinin sənədli filmlər toplusunda – "Azərbaycan gömrüyü mədəni irsin keşiyində" adlı kompakt diskdə öz əksini tapmışdır.
Aygün Zeynalova
Aygün Mübariz  (tam adı:Qurbanova Aygün Mübariz qızı;) — Azərbaycan Respublikası əməkdar artisti